|  |  |
| --- | --- |
| referat  Handicapråd | |
|  | |
| dATO: | 24. januar 2017 |
| sTED: | mØDELOKALe sakskøbing, rÅDHUSET |
| tIDSPUNKT: | kl. 9.00 |
| DELTAGERE: | |  |  |  |  | | --- | --- | --- | --- | |  | Afbud: |  | Fremmødt SUPpLEANT | | Kenneth Nielsen  (rep. fra DH, formand) |  |  | ---- | | Bent Munch  (repræsentant fra DH) |  |  | ---- | | Per Steen  (repræsentant fra DH) |  |  | ---- | | Laila Groth  (repræsentant fra DH) |  |  | ---- | | bjarne Hansen  (repræsentant fra DH) |  |  | ---- | | Charlotte Wiberg  (Park, Vej og Ejendomme) |  |  | ---- | | Pedro Michael  (socialområdet) |  |  | ---- | | Susan Rasmussen  (Dagtilbud) |  |  | ---- | | Ole bronné Sørensen  (Byrådsrepræsentant) |  |  | ---- | | Bente lerche-Thomsen  (Byrådsrepræsentant) |  |  | ---- | |
| rEFERENT: | Charlotte Christiansen |

|  |
| --- |
|  |

1. GODKENDELSE AF DAGSORDEN

Dagsorden godkendt.

1. GODKENDELSE AF REFERAT FRA MØDE D. 19. DECEMBER 2016.

Referatet godkendt.

1. TILGÆNGELIGHED PÅ VALGSTEDERNE v/faglig koordinator Lars Friis

Byråds- og direktionssekretariatet, hvor Lars er ansat, er ansvarlig for afdækning af valghandlingerne, men det er valgbestyrelsen, der træffer den endelige beslutning om f.eks. ændring af valgsteder m.v.

Der er god tilgængelighed på mange af valgstederne, men der er også flere steder, hvor der ikke er og det samme gælder for valgboksene.

Der er ligeledes nogle steder, hvor det ikke vil være muligt for en handicappet at være valgtilforordnet, hvilket ikke er ligeværdigt.

Der var en snak omkring tilgængeligheden til Lagunen i Guldborg og muligheden for at flytte valgstedet til et mere tilgængeligt sted.

Der skal være valg til Ældrerådet samme dag der er kommunalvalg, hvilket vil give lidt udfordringer pladsmæssigt flere steder.

Lars: Vi forsøger at løse problemerne/udfordringerne efterhånden som vi bliver gjort opmærksom på det, så giv meget gerne besked, hvis der er noget Handicaprådet er vidende om.

Per opfordrede til, at de ansvarlige fremadrettet tager kontakt til Handicaprådet, hvid det skal undersøges/afprøves, hvordan tilgængeligheden er.

Der blev ligeledes spurgt til, om man også er opmærksom blinde og døve – her tænkes igen på ligeværdighed for alle.

Der var enighed om, at det er positivt, at de ansvarlige er opmærksomme på de udfordringer der er og så vidt muligt forsøger at løse det hen ad vejen.

1. ORIENTERING FRA FORMANDEN OG HANDICAPRÅDETS MEDLEMMER

Kenneth havde været til idrætspolitisk møde i byrådssalen. Det havde været interessant, men bekymrende, at der intet er omkring handicapidræt og ingen haller, hvor der er mulighed for omklædning, hvis man er kørestolsbruger.

Ole B. fortalte, at der er taget initiativer til noget idræt for psykisk handicappede, men det er ikke noget, kommunen er indblandet i.

Kenneth har taget initiativ til etablering af parasport i kommunen. Der arbejdes på at indkalde til stiftende generalforsamling.

Kenneth og Bjarne har været på besøg på Borgerservice/Biblioteket, hvor der er en forfærdelig tilgængelighed, hvis man ikke lige kommer direkte fra p-pladsen. Indenfor var der lidt forskellige udfordringer, som de har lovet at forbedre. Der vil ligeledes etableres en teleslynge og Bjarne bliver kontaktet når den kommer.

Per fortalte om en oplevelse han havde haft i en sportsklub, hvor der skulle bygges nye lokaliteter og opfattelsen var helt klar, at de ikke er interesseret i handicappede medlemmer.

Guldborgsund Kommune havde reklameret med, at de ville uddanne frivillige naturguider. Kenneth tog afsted for at deltage, men der var ikke lige taget højde for, at der kom kørestolsbruger til arrangementet. Kenneth er efterfølgende blevet kontaktet og inviteret til et nyt møde, hvor der tages højde for, at også kørestolsbrugere kan uddannes til frivillig naturguide.

Kenneth er med i en arbejdsgruppe vedr. etablering af en turistguide/app. De har modtaget rigtig mange gode forslag som der arbejdes videre med.

Per er fortsat involveret i Naturlandet Lolland-Falster, hvor der er givet 18 mio. kr. og hvor 40% af beløbet skal bruges til information. Der efterlyses derfor oplysning om steder/ideer/input til den information. Giv gerne Per besked, hvis der er noget de skal være opmærksomme på.

Der er ved at blive etableret et par ekstra handicap p-pladser på Torvet ved Vestensborg Allé.

Kenneth har været til møde i Solrød omkring Dialogforum – Rammeaftalen. Det havde været en meget interessant og spændende dag og hvis der er nogle der er interesseret i at læse mere, havde Kenneth materialet med. Handicaprådet fra Sorø havde givet udtryk for, at de gerne vil mødes med os, da de stort set er sat uden for indflydelse i deres Handicapråd, hvor det er en politiker, der er formand.

1. DRØFTELSESPUNKTER

* Årsrapport 2016 – vedlægges.

Det var foreslået, at der i Årsrapporten skulle nævnes, hvad der var afgivet af høringssvar i løbet af året. Der var dog enighed om, at den havde en meget fin opbygning og ikke måtte fylde mere samt at den var meget læsevenlig. Det blev besluttet, at Årsrapporten lægges på hjemmesiden.

* Fremtidigt samarbejde med Frivilligcentret.

Frivilligcentret var blevet opfordret til at etablere et samarbejde med Ældrerådet og Handicaprådet. Kenneth har været på Frivilligcentret og talt med Birgitte og det ville være godt at få kontakt til flere organisationer, også i forbindelse med afgivelse af høringssvar. Det er dog svært at få etableret den kontakt.

Den 10.2. er der åbent Hus på SOSU skolen, hvor Kenneth og Bent deltager. De medbringer 2 kørestole, så eleverne kan prøve, hvordan det er at være kørestolsbruger.

* Fremtidige projekter til Tilgængelighedspuljen.

Charlotte Wiberg redegør for hvordan man søger penge og hvad pengene må bruges til.

Udsat til næste møde.

* Høring vedr. tilsyn §§ 103 og 104.

Det udarbejdede høringssvar blev gennemgået. Derudover blev der opfordret til, at tilsynsrapporten fremadrettet fik en anden opbygning, så de enkelte tilbud stod samlet efter hinanden.

* Opsigelsen af aftalen med ViSP

Ole fortalte, at sagen har været forelagt det politiske udvalg af flere omgange, men den nu var blevet så meget belyst og der var styr på økonomien, hvorfor der var enighed om at etablere et Hjernehus i eget regi. Der er ikke tale om nogle former for besparelser ved denne beslutning. Der skal nu arbejdes videre med, hvordan kræfterne skal bruges til etablering af et bedre tilbud, til gavn for borgerne. Der vil selvfølgelig fortsat være specialistopgaver, vi må købe os til, men det vil helt sikkert blive et godt tilbud.

Der blev spurgt til, om det høringssvar, som Handicaprådet havde afgivet, var blevet læst og om der var taget højde for nogle af de ting, som Handicaprådet havde peget på.

Ja, det er læst og der er også taget højde for flere ting fra høringssvaret.

Der blev spurgt til, hvad man ville gøre med IKT området fremadrettet? Der er etableret en arbejdsgruppe på tværs af flere centre i kommunen, som p.t. arbejder med, hvordan der på bedst mulige måde kan arbejdes med IKT området fra 2018.

* 1. Handicaprådets arbejdsform.
* Synliggørelse af handicaprådet – orientering til pressen/Facebook

Handicaprådet gør en god indsats for at blive set og hørt og der deltages i så meget som muligt.

1. MAINSTREAMING AF HANDICAPRÅDET.

Samme som punkt 5.1.

1. EVENTUELT.

Det opdaterede Årshjul blev uddelt. I forhold til et ønske om at besøge Parasport Danmark til en snak om handicapidrætspolitik, var der kommet en mail fra Parasport. Kenneth tager kontakt til dem for at drøfte indholdet for vores besøg nærmere.

* 1. Punkter til næste møde

Fremtidige projekter til Tilgængelighedspuljen.